Den danske atlas

Den danske atlas eller Konge-Riget Dannemark ... Lands-Beskrivelse, utgitt i syv bind med kopperstikk i årene 1763 til 1781, er den første store samlede visuelle beskrivelse av Danmark. Verket inneholder mangfoldige, og i mange tilfelle de tidligste, gjengivelser av danske byer og steder samt 15 kart over danske områder.

Utgiveren Erik Pontoppidan rakk selv bare å få utgitt de to første bindene og arbeidet ble deretter videreført av  Hans de Hofman, Jacob Langebek og Bertel Christian Sandvig på grunnlag av Pontoppidans forarbeider.

Mange av stikkene ble stukket av Jonas Haas. Også Alexia de Lode leverte flere stikk til verket.  Sammenliknet med samtidige europeiske kopperstikkverk er kvaliteten dårlig, men verket gir verdifull informasjon om topografi og arkitektur i Danmark i andre halvdel av 1700-tallet.

Eksterne lenker 
 
 Nettustilling hos Københavns Universitet WebCitation av nettutstillingen

Danmarks historie
Bøker fra 1763